  Майя Бывальцева Вуись шутэтскон нуналъёсы Удмуртиын куазь зоро но кӧня ке салкымгес луоз. Со сярысь улосвыл  пресс-службаез ивортӥз. 22-тӥ куартолэзе Удмуртие лымшор циклон вуоз, температура лэзькоз. Матысь уе +11…+16, ӵуказе нуназе +19…+24 градус луоз Удмуртиысь Гидрометцентрлэн пресс-службаезТросаз ёросъёсын ӧжыт зороз, интыосын – золгес. Озьы ик гудыръяны луонлык вань. Тӧл секундскын 15-20 метрозь кужмояллялоз. 23-тӥ куартолэзе потон уе +8…+13, нуназе +21…+26 градус возиськоз. Кӧня ке зороз. 24-25 куартолэзе температура ӝутскыны кутскоз. Уйин +11…+16, нуназе +24…+29 градус луоз шуыса чаклало. Дырын-дырын зороз. 26-тӥ куартолэзе нош ик салкымгес кариськоз: уйин +8…+13, нуназе +19…+24 градус луоз. Зорыны кулэ ӧвӧл. Нырысь-валысь чакланъёсъя, вуоно арня шорын температура эшшо лэзькоз. Тодэ вайытом, 21-тӥ куартолэзе 23 часозь куазь шукыръяськыны быгатоз шуыса алӥзы.      Тегъёс: Ижкар Гидрометцентр Удмуртия куазь зор  